ROMÂNIA

JUDEȚUL IALOMIȚA

COMUNA MĂRCULEȘTI

PRIMAR

PROIECT DE HOTĂRÂRE

privind acordarea unor facilități fiscale

 Consiliul local al comunei Mărculești, județul Ialomița,

Având în vedere:

-referatul de aprobare al primarului nr. 2768 din 09.09.2024;

-raportul compartimentului de specialitate nr. 2769 din 09.09.2024;

-avizul comisiei pentru agricultură, activităţi economice, financiare, amenajarea teritoriului, urbanism şi protectia mediului;

-avizul comisiei juridice şi de disciplină;

-prevederile art. II - X din Ordonanța de Urgenţă a Guvernului nr. 107 / 2024, pentru reglementarea unor măsuri fiscal - bugetare în domeniul gestionării creanţelor bugetare şi a deficitului bugetar pentru bugetul general consolidat al României în anul 2024, precum şi pentru modificarea şi completarea unor acte normative;

-prevederile art. 5, alin. ( 1 ), lit. a) şi art. 27 din Legea nr. 273 / 2006, privind finanţele publice locale, cu modificările şi completările ulterioare;

-prevederile Legii nr. 207 / 2015 privind Codul de procedură fiscală, cu modificările şi completările ulterioare;

 În temeiul prevederilor art.129, alin. ( 2 ), lit. b), art. 139, alin. ( 3 ), lit. a) şi art. 196, alin. ( 1 ), lit. a) din Ordonanţa de Urgenţă a Guvernului nr. 57 / 2019 privind Codul administrativ, cu modificările şi completările ulterioare,

HOTĂRĂȘTE

**Art.1.** Se aprobă acordarea unor facilităţi fiscale, respectiv se aprobă anularea accesoriile aferente obligațiilor bugetare principale, restante la data de 31 august 2024 inclusiv, datorate bugetului local al comunei Mărculeşti, județul Ialomița.

**Art.2** Se aprobă procedura de acordare a anulării accesoriilor prevăzute la art. 1, conform anexei nr. 1 care face parte integrantă din prezenta hotărâre.

**Art.3.** Primarul comunei Mărculești și compartimentul Contabilitate, impozite și taxe vor aduce la îndeplinire prevederile prezentei hotărâri.

 INIŢIATOR, AVIZAT PENTRU LEGALITATE,

 PRIMAR, SECRETAR GENERAL COMUNĂ,

 CIRIBLAN ROMEO - SORIN

 DAVIDESCU ŞTEFANIA - FELICIA

Nr. 42

Înregistrat astăzi, 10.09.2024

La Mărculeşti

ROMÂNIA Anexa nr. 1 la Proiect hotarare nr. 42 din 10.09.2024

JUDEŢUL IALOMIŢA

COMUNA MĂRCULEŞTI

PRIMAR

PROCEDURA

de acordare a anulării accesoriilor aferente obligațiilor bugetare principale, restante la data de 31 august 2024 inclusiv, datorate bugetului local al comunei Mărculeşti, județul Ialomița

**Art. 1. Dispoziții generale**

 Prezenta procedură instituie modalitatea de acordare a scutirii de la plata dobânzilor, penalităților și toate accesoriile aferente obligațiilor bugetare principale, restante la data de 31 august 2024 inclusiv, datorate bugetului local al comunei Mărculeşti, județul Ialomița, de către persoanele fizice si juridice care au calitatea de contribuabili ai bugetului local al comunei Mărculeşti.

**Art. 2. Sfera de aplicare**

**(1) Prezenta procedura se aplică pentru toate categoriile de debitori, cum ar fi persoane fizice sau juridice, indiferent de forma de proprietate, asocieri şi alte entităţi fără personalitate juridică, persoane fizice care desfăşoară activităţi economice în mod independent sau exercită profesii libere care la data 31 august 2024 inclusiv, au obligaţii principale restante.**

(2) În sensul prezentelor măsuri, prin obligaţii bugetare principale restante la data de 31 august 2024 inclusiv se înţelege:

 a) obligaţii bugetare pentru care s-a împlinit scadenţa sau termenul de plată până la data de 31 august 2024 inclusiv. Sunt considerate obligaţii bugetare principale restante şi obligaţiile bugetare principale datorate de debitorul aflat în insolvenţă pentru care s-a împlinit scadenţa până la data de 31 august 2024 inclusiv, independent de existenţa unui tabel de creanţe sau a unui program de plată a creanţelor;

 b) diferenţele de obligaţii bugetare principale stabilite prin decizii de impunere comunicate până la data de 31 august 2024 inclusiv, chiar dacă pentru acestea nu s-a împlinit termenul de plată prevăzut la <LLNK 12015 0952 2i2 156 76>art. 156 alin. (1) din Legea nr. 207/2015 privind Codul de procedură fiscală, cu modificările şi completările ulterioare, precum şi diferenţele de obligaţii bugetare principale aferente perioadelor fiscale de până la data de 31 august 2024 inclusiv, stabilite de organul fiscal local prin decizie de impunere emisă şi comunicată până la data 06.09.2024, ca urmare a unei inspecţii fiscale;

 c) obligaţiile bugetare principale aferente perioadelor fiscale de până la data de 31 august 2024 inclusiv, stabilite prin decizie de impunere emisă din oficiu de organul fiscal sau prin declaraţie de impunere depusă cu întârziere de către contribuabil, în perioada cuprinsă între 1 septembrie 2024 şi data depunerii cererii de anulare a accesoriilor inclusiv;

 d) alte obligaţii de plată individualizate în titluri executorii emise potrivit legii şi existente în evidenţa organului fiscal în vederea recuperării la data de 31 august 2024 inclusiv, precum şi obligaţiile bugetare principale stabilite de alte organe decât organele fiscale, aferente perioadelor fiscale de până la data de 31 august 2024, transmise spre recuperare organelor fiscale în perioada cuprinsă între 1 septembrie 2024 şi data depunerii cererii de anulare a accesoriilor inclusiv.

(3) Nu sunt considerate obligaţii de plată restante la data de 31 august 2024 inclusiv:

 a) obligaţiile bugetare pentru care s-au acordat şi sunt în derulare înlesniri la plată, potrivit legii, la data de 31 august 2024 inclusiv;

 b) obligaţiile de plată stabilite în acte administrative a căror executare este suspendată în condiţiile legii la data de 31 august 2024 inclusiv.

(4) Sunt considerate restante la data de 31 august 2024 inclusiv şi obligaţiile de plată care, la această dată, se află în oricare dintre situaţiile prevăzute la alin. (3), iar ulterior acestei date, dar nu mai târziu de data de 25 noiembrie 2024 inclusiv, înlesnirea la plată îşi pierde valabilitatea sau, după caz, încetează suspendarea executării actului administrativ fiscal.

(5) Pentru obligaţiile prevăzute la alin. (3) lit. b), debitorii pot renunţa la efectele suspendării actului administrativ fiscal pentru a beneficia de anularea dobânzilor, penalităţilor şi tuturor accesoriilor. În acest caz, debitorii trebuie să depună o cerere de renunţare la efectele suspendării actului administrativ fiscal până la data depunerii cererii de anulare a accesoriilor inclusiv.

**Art.3** **Anularea accesoriilor aferente obligaţiilor bugetare principale restante la data de 31 august 2024 inclusiv**

**(1)** Accesoriile aferente obligațiilor bugetare principale, restante la data de 31 august 2024 inclusiv, se anulează dacă sunt îndeplinite cumulativ următoarele condiții:

a) toate obligațiile bugetare principale restante la data de 31 august 2024 inclusiv, datorate bugetului local, se sting prin orice modalitate prevăzută la art. 22 din Legea nr. 207/2015, cu modificările și completările ulterioare, până la data depunerii cererii de anulare a accesoriilor inclusiv, dar nu mai târziu de data de 25 noiembrie 2024;

b) sunt stinse prin orice modalitate prevăzută de art. 22 din Legea nr. 207/2015, cu modificările și completările ulterioare, până la data depunerii cererii de anulare a accesoriilor inclusiv, toate obligațiile bugetare principale și accesorii administrate de bugetul local cu termene de plată cuprinse între data de 1 septembrie 2024 și data depunerii cererii de anulare a accesoriilor inclusiv, dar nu mai târziu de data de 25 noiembrie 2024;

c) debitorul să aibă depuse toate declarațiile fiscale până la data depunerii cererii de anulare a accesoriilor inclusiv. Această condiție se consideră îndeplinită și în cazul în care, pentru perioadele în care nu s-au depus declarații fiscale, obligațiile fiscale au fost stabilite, prin decizie, de către organul fiscal local;

d) debitorul depune cererea de anulare a accesoriilor după îndeplinirea în mod corespunzător a condițiilor prevăzute la lit. a)-c), până la data de 25 noiembrie 2024 inclusiv, sub sancțiunea decăderii.

**(2)** Accesoriile achitate până la data adoptării prezentei hotărâri nu fac obiectul prezentei proceduri**.**

**ART.4. Anularea accesoriilor aferente obligaţiilor bugetare declarate suplimentar de debitori prin declaraţie rectificativă.**

 Accesoriile aferente diferenţelor de obligaţii bugetare principale declarate suplimentar de debitori prin declaraţie rectificativă prin care se corectează obligaţiile bugetare principale cu scadenţe anterioare datei de 31 august 2024 inclusiv, administrate de organul fiscal, se anulează dacă sunt îndeplinite cumulativ următoarele condiţii:

 a) declaraţia rectificativă este depusă începând cu data de 1 septembrie 2024 până la data depunerii cererii de anulare a accesoriilor inclusiv, dar nu mai târziu de data de 25 noiembrie 2024;

 b) toate obligaţiile bugetare principale individualizate în declaraţia rectificativă se sting prin orice modalitate prevăzută de <LLNK 12015 0952 2i2 22 30>art. 22 din Legea nr. 207/2015, cu modificările şi completările ulterioare, până la data depunerii cererii de anulare a accesoriilor inclusiv, dar nu mai târziu de data de 25 noiembrie 2024;

 c) sunt îndeplinite, în mod corespunzător, condițiile prevăzute la art.3, alin. ( 1 ), lit. b) – d);

 **ART.5** **Anularea accesoriilor aferente obligaţiilor bugetare principale cu scadenţe anterioare datei de 31 august 2024 individualizate în decizii de impunere**

(1) Accesoriile aferente obligaţiilor bugetare principale administrate de organul fiscal local cu scadenţe anterioare datei de 31 august 2024 inclusiv şi individualizate în decizii de impunere emise ca urmare a unei inspecţii fiscale în derulare la data intrării în vigoare a Ordonanţei de Urgenţă a Guvernului nr. 107 / 2024 ( 6 septembrie 2024 ) se anulează dacă sunt îndeplinite cumulativ următoarele condiţii:

 a) toate diferenţele de obligaţii bugetare principale individualizate în decizia de impunere sunt stinse prin orice modalitate prevăzută de <LLNK 12015 0952 2i2 22 30>art. 22 din Legea nr. 207/2015, cu modificările şi completările ulterioare, până la termenul de plată prevăzut la <LLNK 12015 0952 2i2 156 35>art. 156 alin. (1) din aceeaşi lege;

 b) cererea de anulare a accesoriilor se depune în termen de 90 de zile de la comunicarea deciziei de impunere, sub sancţiunea decăderii;

(2) În sensul prezentelor măsuri, prin inspecţie fiscală în derulare la data intrării în vigoare a Ordonanţei de Urgenţă a Guvernului nr. 107 / 2024 ( 6 septembrie 2024 ) se înţelege acea inspecţie pentru care nu s-a comunicat persoanei controlate decizia de impunere până la data intrării în vigoare a Ordonanţei de Urgenţă a Guvernului nr. 107 / 2024 ( 6 septembrie 2024 );

(3) Prin derogare de la prevederile <LLNK 12015 0952 2i2 105 41>art. 105 alin. (8) din Legea nr. 207/2015, cu modificările şi completările ulterioare, în situaţia inspecţiilor fiscale ce urmează să înceapă după data intrării în vigoare a Ordonanţei de Urgenţă a Guvernului nr. 107 / 2024 ( 6 septembrie 2024 ), în scopul acordării anulării prevăzute la art. 4, organele fiscale iau în considerare declaraţiile rectificative depuse de debitori în cel mult 20 de zile de la data intrării în vigoare a Ordonanţei de Urgenţă a Guvernului nr. 107 / 2024( 6 septembrie 2024 );

(4) În termen de 20 de zile de la data intrării în vigoare a Ordonanţei de Urgenţă a Guvernului nr. 107 / 2024 ( 6 septembrie 2024 ), organul fiscal notifică debitorii cu privire la existenţa unei verificări documentare aflate în derulare.

**ART.6 Solicitarea de anulare a accesoriilor aferente obligaţiilor bugetare restante**

 (1) Debitorii care intenţionează să beneficieze de anularea obligaţiilor bugetare accesorii pot notifica organul fiscal cu privire la intenţia lor, până cel mai târziu la data depunerii cererii de anulare a accesoriilor prevăzută la art. 3, alin. ( 1 ), lit. d) şi nu mai târziu de data de 25 noiembrie 2024 sub sancţiunea decăderii.

 (2) După primirea notificării prevăzute la alin. (1), organul fiscal verifică dacă debitorul şi-a îndeplinit obligaţiile declarative până la data depunerii notificării, efectuează stingerile, compensările şi orice alte operaţiuni necesare în vederea stabilirii cu certitudine a obligaţiilor bugetare ce constituie condiţie pentru acordarea facilităţii fiscale potrivit art. 3-5. În cazul în care se constată că debitorul nu şi-a îndeplinit obligaţiile declarative, organul fiscal îl îndrumă potrivit <LLNK 12015 0952 2i2 7 39>art. 7 alin. (2) din Legea nr. 207/2015, cu modificările şi completările ulterioare.

(3) Organul fiscal eliberează din oficiu certificatul de atestare fiscală, pe care îl comunică debitorului, în termen de cel mult 5 zile lucrătoare de la data depunerii notificării.

(4) Organul fiscal are obligaţia de a clarifica cu debitorul eventualele neconcordanţe cu privire la obligaţiile bugetare ce constituie condiţie pentru acordarea facilităţii fiscale sau la cele care pot fi anulate, potrivit art. 3-5.

(5) Pentru debitorii care au notificat organul fiscal potrivit alin. (1):

 a) dobânzile, penalităţile şi toate accesoriile, care pot face obiectul anulării, se amână la plată în vederea anulării. În acest caz, organul fiscal local emite decizie de amânare la plată a dobânzilor, penalităţilor şi a tuturor accesoriilor;

 b) procedura de executare silită nu începe sau se suspendă, după caz, pentru obligaţiile accesorii amânate la plată potrivit lit. a);

 c) obligaţiile accesorii amânate la plată potrivit lit. a) nu se sting până la data soluţionării cererii de anulare a accesoriilor sau până la data de 25 noiembrie 2024 inclusiv, în cazul în care debitorul nu depune cerere de anulare a accesoriilor.

(6) Prevederile alin. (5) sunt aplicabile şi pe perioada cuprinsă între data depunerii cererii de anulare a accesoriilor şi data emiterii deciziei de soluţionare a cererii potrivit art. 8 alin. (1).

(7) Decizia de amânare la plată a dobânzilor, penalităţilor şi a tuturor accesoriilor îşi pierde valabilitatea în oricare dintre următoarele situaţii:

 a) la data emiterii deciziei de anulare a accesoriilor sau a deciziei de respingere a cererii de anulare a accesoriilor, după caz;

 b) la data de 25 noiembrie 2024 inclusiv, în cazul în care debitorul nu depune cerere de anulare a accesoriilor.

 **ART.7 Efecte cu privire la măsurile de executare silită prin poprire instituite de organul fiscal local**

 (1)Până la data de 25 noiembrie 2024 inclusiv, debitorii care au notificat organul fiscal potrivit dispoziţiilor art. 6 alin. (1) şi au dispuse măsuri de executare silită prin poprire asupra disponibilităţilor băneşti la data intrării în vigoare a Ordonanţei de Urgenţă a Guvernului nr. 107 / 2024( 6 septembrie 2024 ), pot efectua plata sumelor înscrise în adresele de înfiinţare a popririi din sumele indisponibilizate, altele decât cele reprezentând obligaţii de plată care fac obiectul amânării la plată în vederea anulării potrivit dispoziţiilor art. 6 alin. (5) lit. a).

(2) Prevederile alin. (1) sunt aplicabile şi pentru măsurile de executare silită prin poprire dispuse, potrivit legii, între data intrării în vigoare a Ordonanţei de Urgenţă a Guvernului nr. 107 / 2024( 6 septembrie 2024 ) şi data de 25 noiembrie 2024 inclusiv.

**ART. 8** **Cererea de anulare a accesoriilor**

(1) Cererea de anulare a accesoriilor, depusă de contribuabili potrivit prezentei proceduri, se soluţionează prin decizie de anulare a accesoriilor sau, după caz, decizie de respingere a cererii de anulare a accesoriilor.

(2) Un debitor poate beneficia de anularea accesoriilor în oricare dintre situaţiile prevăzute la art. 3-5, independent sau cumulat, dacă sunt îndeplinite condiţiile pentru acordarea anulării.

 **ART.9 Anularea accesoriilor în cazul debitorilor care beneficiază de eşalonare la plată**

 (1) Debitorii care la data intrării în vigoare a Ordonanţei de Urgenţă a Guvernului nr. 107 / 2024( 6 septembrie 2024 ) beneficiază de eşalonarea la plată a obligaţiilor fiscale potrivit dispoziţiilor <LLNK 12015 0952 2i1 0 18>Legii nr. 207/2015, cu modificările şi completările ulterioare, precum şi cei care obţin eşalonarea în perioada cuprinsă între data intrării în vigoare a Ordonanţei de Urgenţă a Guvernului nr. 107 / 2024( 6 septembrie 2024 ) şi data de 25 noiembrie 2024 inclusiv pot beneficia de anularea dobânzilor, penalităţilor şi tuturor accesoriilor în condiţiile prevăzute la art. 4-5.

 (2) Debitorii care la data intrării în vigoare a Ordonanţei de Urgenţă a Guvernului nr. 107 / 2024( 6 septembrie 2024 ) beneficiază de eşalonarea la plată a obligaţiilor fiscale potrivit dispoziţiilor <LLNK 12015 0952 2i1 0 18>Legii nr. 207/2015, cu modificările şi completările ulterioare, precum şi cei care obţin eşalonarea în perioada cuprinsă între data intrării în vigoare a Ordonanţei de Urgenţă a Guvernului nr. 107 / 2024( 6 septembrie 2024 ) şi data de 25 noiembrie 2024 inclusiv pot beneficia, în baza cererii de anulare a accesoriilor, depuse până la data de 25 noiembrie 2024 inclusiv, de anularea accesoriilor dacă eşalonarea la plată se finalizează până la data depunerii cererii de anulare a accesoriilor inclusiv, dar nu mai târziu de data de 25 noiembrie 2024. În acest caz, accesoriile incluse în ratele de eşalonare cu termene de plată după data intrării în vigoare a Ordonanţei de Urgenţă a Guvernului nr. 107 / 2024( 6 septembrie 2024 ) şi data de 25 noiembrie 2024 inclusiv, achitate odată cu plata ratei de eşalonare, se restituie potrivit dispoziţiilor <LLNK 12015 0952 2i1 0 18>Legii nr. 207/2015, cu modificările şi completările ulterioare. În situaţia în care eşalonarea la plată aflată în derulare cuprinde numai obligaţii de plată accesorii, debitorii pot beneficia de anularea accesoriilor rămase de plată din înlesnirea la plată acordată fără a le mai achita, urmând ca, în baza cererii de anulare a accesoriilor, organul fiscal să emită decizia de anulare a accesoriilor, precum şi decizia de finalizare a eşalonării la plată.

**ART.10 Menţinerea valabilităţii facilităţii fiscale reprezentând anularea accesoriilor**

 Facilitatea fiscală reprezentând anularea accesoriilor prevăzută de art. 3-10 îşi menţine valabilitatea şi în următoarele cazuri:

 a) în cazul desfiinţării definitive a actului administrativ fiscal prin care au fost stabilite obligaţiile bugetare ce fac obiectul facilităţilor fiscale, în procedura de soluţionare a contestaţiei, precum şi în procedura judiciară, dacă s-a dispus emiterea unui nou act administrativ fiscal;

 b) în cazul în care ulterior emiterii certificatului de atestare fiscală potrivit art. 6 organul fiscal constată existenţa unor obligaţii bugetare ce nu au fost incluse în certificatul de atestare fiscală.

**ART. 11 Posibilitatea de contestare**

 Împotriva actelor administrative fiscale emise în baza notificărilor privind intenţia de a beneficia de anularea accesoriilor, precum şi a cererilor de anulare a accesoriilor se poate formula contestaţie potrivit <LLNK 12015 0952 2i2 268 8>art. 268-<LLNK 12015 0952 2i2 281 26>281 din Legea nr. 207/2015, cu modificările şi completările ulterioare.

PRIMAR,

CIRIBLAN ROMEO - SORIN

ROMÂNIA

JUDEŢUL IALOMIŢA

PRIMĂRIA COMUNEI MĂRCULEŞTI

Nr. 2768 din 09.09.2024

REFERAT DE APROBARE

privind acordarea unor facilități fiscale

 Avand in vedere posibilitatea consiliilor locale de a aproba **anularea accesoriilor în cazul obligaţiilor bugetare principale restante la data de 31 august 2024 inclusiv,** datorate bugetului local, prevazuta de dispozitiile art. X din Ordonanța de Urgenţă a Guvernului nr. 107 / 2024, pentru reglementarea unor măsuri fiscal - bugetare în domeniul gestionării creanţelor bugetare şi a deficitului bugetar pentru bugetul general consolidat al României în anul 2024, precum şi pentru modificarea şi completarea unor acte normative,

 Supun aprobarii Consiliului Local al al comunei Mărculeşti aprobarea anulării accesoriilor aferente obligaţiilor bugetare restante la 31 august 2024 inclusiv, datorate bugetului local al comunei Mărculeşti, precum şi procedura de acordare a anulării accesoriilor, conform anexei nr. 1 care face parte integrantă din prezentul proiect de hotărâre.

 Scopul promovării acestei hotărâri este determinat de stimularea conformării contribuabililor la plata obligațiilor fiscale, revitalizarea și evitarea deschiderii procedurii insolvenței, maximizarea încasărilor bugetare și diminuarea arieratelor.

PRIMAR,

CIRIBLAN ROMEO - SORIN

ROMÂNIA

JUDEŢUL IALOMIŢA

PRIMĂRIA COMUNEI MĂRCULEŞTI

Nr.2769 din 09.09.2024

RAPORT

 Referitor la proiectul de hotărâre privind acordarea unor facilităţi fiscale,

 Avand in vedere posibilitatea consiliilor locale de a aproba **anularea accesoriilor în cazul obligaţiilor bugetare principale restante la data de 31 august 2024 inclusiv,** datorate bugetului local, prevazuta de dispozitiile art. X din Ordonanța de Urgenţă a Guvernului nr. 107 / 2024, pentru reglementarea unor măsuri fiscal - bugetare în domeniul gestionării creanţelor bugetare şi a deficitului bugetar pentru bugetul general consolidat al României în anul 2024, precum şi pentru modificarea şi completarea unor acte normative,

 Prin facilitatile fiscale propuse se urmareste recuperarea obligatiilor fiscale restante catre bugetul local al comunei Marculesti, masurile fiind benefice pentru contribuabili intrucat contribuie la asanarea datoriilor acestora la bugetul local, cu perspectiva mentinerii lor in circuitul economic, evitarea intrarii in insolventa/insolvabilitate. Principalele beneficii ale introducerii amnistiei fiscale sunt relansarea economica si depasirea unor probleme economice ale contribuabililor prin intermediul amnistiei fiscale, cu efecte orizontale pe circuitele economico-financiare, pierderea de locuri de munca, ceea ce conduce la un impact social pozitiv, programele de amnistie fiscala fiind o practica europeana.

 Este de mentionat ca amnistia fiscala reprezinta un mod exceptional de stingere a obligatiilor bugetare, ea aplicandu-se in imprejurari exceptionale la categorii de contribuabili cu datorii restante catre buget in conditiile absentei perspectivelor de a fi recuperate si a oportunitatii prin prisma politicii fiscale a statului fata de acestia urmarind, in principal, stimularea achitarii voluntare de catre contribuabili a obligatiilor bugetare principale, maximizarea incasarilor bugetare, stimularea mediului economic si diminuarea arieratelor bugetare.

 Aceste facilitati sunt mai eficiente decat procedura de executare silita, care reprezinta o modalitate de recuperare a creantelor ce presupune costuri suplimentare, fara a asigura insd un nivel de incasare satisfacator. De asemenea, anularea totala sau partiala a accesoriilor prin intermediul amnistiei fiscale, conduce la cresterea veniturilor bugetare, crestere necesara si utila in special in conditiile in care se impun cheltuieli bugetare pentru investitii suplimentare.

Introducerea unei astfel de masuri are ca scop cresterea gradului de colectare a veniturilor proprii in bugetul local al comunei Marculesti.

Astfel, apreciem ca poate fi supus dezbaterii Consiliului Local al comunei Marculesti proiectul de hotarare privind acordarea unor facilităţi fiscal, precum si procedura de acordare a anularii accesoriilor, in vederea exprimarii optiunii deliberativului cu privire la acordarea acestei facilităţi fiscale prevazute de lege.

SECRETAR GENERAL COMUNĂ,

DAVIDESCU ŞTEFANIA - FELICIA